ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3022/97 υποβολή: Amedeo Amadeo (NI) προς την Επιτροπή (1 Οκτωβρίου 1997)

Θέμα: Βελτίωση της παραγωγής και της εμπορίας μελιού

Σχετικά με «την πρόταση κανονισμού (ΕΕ) του Συμβουλίου η οποία καθορίζει τους γενικούς κανόνες εφαρμογής των δράσεων που αφορούν την παραγωγή και την εμπορία μελιού (έγγρ. COM(96) 0596 - 96/0282/ CNS) ((ΕΕ C 378 της 13.12.1996, σελ. 20 )).

Δεδομένου ότι κρίνονται ανεπαρκή τα κονδύλια που διατίθενται για τον τομέα, ζητείται η πρόταση να περιλαμβάνει την καθιέρωση συμβολικής υποστήριξης για τη χορήγηση κυψελών τόσο στους επαγγελματίες όσο και στους ερασιτέχνες μελισσοκόμους.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-3019/97, E-3020/97, E-3021/97 και E-3022/97 (29 Οκτωβρίου 1997)

Κατ' αρχήν, η Επιτροπή επιθυμεί να επιστήσει την προσοχή του αξιότιμου μέλους του Κοινοβουλίου στο γεγονός ότι ο κανονισμός (ΕΚ) αριθ. 1221/97 του Συμβουλίου της 25ης Ιουνίου 1997 περί των γενικών κανόνων εφαρμογής για ενέργειες βελτίωσης της παραγωγής και της εμπορίας του μελιού ((ΕΕ L 173 της 01.07.1997 )) ψηφίστηκε στις 25 Ιουνίου 1997.

Ο κανονισμός προβλέπει, μεταξύ των δράσεων προτεραιότητας, την τεχνική ενίσχυση των μελισσοκόμων στην οποία εντάσσεται και η κατάρτιση νέων αγροτών που ενδιαφέρονται για τη μελισσοκομία. Στόχος του κανονισμού είναι η βελτίωση της παραγωγής και εμπορίας του μελιού. Κατά συνέπεια, δεν πρόκειται για υγειονομικό πρόγραμμα εξάλειψης των ασθενειών. Ο κανονισμός προβλέπει κοινοτική συγχρηματοδότηση των εθνικών προγραμμάτων και ισχύει, κατ'αυτή την έννοια, για όλους ανεξαιρέτως τους μελισσοκόμους.

Ως προς τις εισαγωγές και τα κριτήρια ποιότητας του μελιού που διατίθεται στις κοινοτικές αγορές, ισχύει η οδηγία 74/409/ΕΟΚ του Συμβουλίου της 22ας Ιουλίου 1974 περί εναρμονίσεως των νομοθεσιών των κρατών μελών που αφορούν το μέλι ((ΕΕ L 221 της 12.08.1974 )). Πρόταση τροποποίησης της ανωτέρω οδηγίας βρίσκεται υπό εξέταση στο Κοινοβούλιο και το Συμβούλιο.

Το μέλι καταγωγής από τρίτες χώρες υπόκειται στους ίδιους κανόνες ελέγχου με αυτό που παράγεται στο εσωτερικό της Κοινότητας, σύμφωνα με την οδηγία 89/397/ΕΟΚ του Συμβουλίου της 14ης Ιουνίου 1989 σχετικά με τον επίσημο έλεγχο των τροφίμων ((ΕΕ L 186 της 30.06.1989 )). Υπάγεται στην αρμοδιότητα των εθνικών αρχών να λάβουν όλα τα κατάλληλα μέτρα ώστε ο έλεγχος να πραγματοποιείται βάσει της εν λόγω οδηγίας.
ΓΡΑΠΤΗ ΕΡΩΤΗΣΗ E-3019/97 υποβολή: Amedeo Amadeo (NI) προς την Επιτροπή (1 Οκτωβρίου 1997)

Θέμα: Βελτίωση της παραγωγής και της εμπορίας μελιού

Σχετικά με «την πρόταση κανονισμού (ΕΕ) του Συμβουλίου η οποία καθορίζει τους γενικούς κανόνες εφαρμογής των δράσεων που αφορούν την παραγωγή και την εμπορία μελιού» (έγγρ. COM(96) 0596 - 96/0282 CNS) ((ΕΕ C 378 της 13.12.1996, σελ. 20 )). Ζητείται η πρόταση να περιλαμβάνει μεταξύ των στόχων προτεραιότητος και προγράμματα επαγγελματικής κατάρτισης για νέους καλλιεργητές.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-3019/97, E-3020/97, E-3021/97 και E-3022/97 (29 Οκτωβρίου 1997)

Κατ' αρχήν, η Επιτροπή επιθυμεί να επιστήσει την προσοχή του αξιότιμου μέλους του Κοινοβουλίου στο γεγονός ότι ο κανονισμός (ΕΚ) αριθ. 1221/97 του Συμβουλίου της 25ης Ιουνίου 1997 περί των γενικών κανόνων εφαρμογής για ενέργειες βελτίωσης της παραγωγής και της εμπορίας του μελιού ((ΕΕ L 173 της 01.07.1997 )) ψηφίστηκε στις 25 Ιουνίου 1997.

Ο κανονισμός προβλέπει, μεταξύ των δράσεων προτεραιότητας, την τεχνική ενίσχυση των μελισσοκόμων στην οποία εντάσσεται και η κατάρτιση νέων αγροτών που ενδιαφέρονται για τη μελισσοκομία. Στόχος του κανονισμού είναι η βελτίωση της παραγωγής και εμπορίας του μελιού. Κατά συνέπεια, δεν πρόκειται για υγειονομικό πρόγραμμα εξάλειψης των ασθενειών. Ο κανονισμός προβλέπει κοινοτική συγχρηματοδότηση των εθνικών προγραμμάτων και ισχύει, κατ'αυτή την έννοια, για όλους ανεξαιρέτως τους μελισσοκόμους.

Ως προς τις εισαγωγές και τα κριτήρια ποιότητας του μελιού που διατίθεται στις κοινοτικές αγορές, ισχύει η οδηγία 74/409/ΕΟΚ του Συμβουλίου της 22ας Ιουλίου 1974 περί εναρμονίσεως των νομοθεσιών των κρατών μελών που αφορούν το μέλι ((ΕΕ L 221 της 12.08.1974 )). Πρόταση τροποποίησης της ανωτέρω οδηγίας βρίσκεται υπό εξέταση στο Κοινοβούλιο και το Συμβούλιο.

Το μέλι καταγωγής από τρίτες χώρες υπόκειται στους ίδιους κανόνες ελέγχου με αυτό που παράγεται στο εσωτερικό της Κοινότητας, σύμφωνα με την οδηγία 89/397/ΕΟΚ του Συμβουλίου της 14ης Ιουνίου 1989 σχετικά με τον επίσημο έλεγχο των τροφίμων ((ΕΕ L 186 της 30.06.1989 )). Υπάγεται στην αρμοδιότητα των εθνικών αρχών να λάβουν όλα τα κατάλληλα μέτρα ώστε ο έλεγχος να πραγματοποιείται βάσει της εν λόγω οδηγίας.
ΓΡΑΠΤΗ ΕΡΩΤΗΣΗ E-3027/97 υποβολή: Amedeo Amadeo (NI) προς την Επιτροπή (1 Οκτωβρίου 1997)

Θέμα: Μελλοντική πολιτική για τον θόρυβο (Πράσινη Βίβλος)

Η ερώτηση αφορά την Πράσινη Βίβλο της Επιτροπής: «Μελλοντική πολιτική για τον θόρυβο» (COM(96)0540 τελικό): Σε ό,τι αφορά τους θορύβους που προέρχονται από κάθε είδους μηχάνημα το οποίο χρησιμοποιείται σε εξωτερικούς χώρους, η Οικονομική και Κοινωνική Επιτροπή θεωρεί ότι ο περιορισμός, όπως προτείνεται, του καθορισμού οριακών τιμών μόνο στους τομείς που υπόκεινται ήδη στη σχετική νομοθεσία δημιουργεί προβλήματα διότι τα υφιστάμενα μέτρα δεν εγκρίθηκαν βάσει συγκεκριμένου συστήματος αλλά είχαν μάλλον σποραδικό χαρακτήρα.

Για τον σκοπό αυτό, ζητούμε να εγκριθεί στο πεδίο αυτό συνεκτικό πρόγραμμα για τη μείωση της ηχορύπανσης. Επίσης, ζητούμε να παρασχεθούν περαιτέρω κίνητρα (ενδεχομένως και με τη χρήση φορολογικών μέτρων) για την καθιέρωση, σε εύθετο χρόνο, της χρήσεως λιγότερο θορυβωδών μηχανημάτων.

Κοινή απάντηση του κας Bjerregaard εξ ονόματος της Επιτροπής στις γραπτές ερωτήσεις E-3023/97, E-3024/97, E-3025/97, E-3026/97, E-3027/97 και E-3028/97 (5 Νοεμβρίου 1997)

Η Επιτροπή είναι ιδιαίτερα ευαισθητοποιημένη στα διάφορα θέματα που θίγει το Αξιότιμο Μέλος.

Με βάση τις πολυάριθμες γνωμοδοτήσεις που διατυπώθηκαν μετά τη δημοσίευση της Πράσινης Βίβλου σχετικά με το θόρυβο και ιδίως το ψήφισμα που ενέκρινε το Κοινοβούλιο, η Επιτροπή ολοκληρώνει επί του παρόντος τις μελλοντικές δράσεις στο θέμα της καταπολέμησης του θορύβου. Οι δράσεις αυτές προβλέπεται να ενσωματωθούν σε συνεκτικό και ρεαλιστικό πρόγραμμα. Τα νευραλγικά στοιχεία αυτού του προγράμματος φυσικά θα αποτελέσουν ο συντονισμός και η συναίνεση μεταξύ των διαφόρων παραγόντων που εμπλέκονται στο πρόβλημα του θορύβου. Η Επιτροπή δεν προτίθεται να δώσει ιδιαίτερη προτεραιότητα σε συγκεκριμένο μέτρο, αλλά να προσφύγει στην ισοσταθμισμένη χρήση όλων των προσφερόμενων μέτρων. Η Επιτροπή δεν προτίθεται να υποκαταστήσει τον καθορισμό ορίων εκπομπών με την επιβολή οικονομικών μέτρων. Εξάλλου, η Επιτροπή θα μεριμνήσει επίσης να αποφευχθούν λύσεις οι οποίες θα είχαν ως αποτέλεσμα να μεταστραφούν οι μεταφορές σε μέσα μεταφορών που θα είχαν μεγαλύτερες επιπτώσεις στο περιβάλλον.

Τέλος, ο καθορισμός των στόχων είναι η απαραίτητη προϋπόθεση για τη λήψη μέτρων καταπολέμησης του θορύβου. Η Επιτροπή αναλύει επί του παρόντος τις διάφορες προσφερόμενες εναλλακτικές λύσεις για τον ορισμό και τον καθορισμό αυτών των στόχων.
ΓΡΑΠΤΗ ΕΡΩΤΗΣΗ E-3063/97 υποβολή: Amedeo Amadeo (NI) προς την Επιτροπή (2 Οκτωβρίου 1997)

Θέμα: Εκπομπές πτητικών οργανικών ενώσεων

Η ερώτηση αφορά την «Πρόταση οδηγίας του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες βιομηχανικές δραστηριότητες» (έγγρ. COM(96) 0538 τελικό - 96/0276 SYN) ((ΕΕ C 99 της 26.03.1997, σελ. 32 )):

Σε επίπεδο ΕΕ, έχουν ήδη ληφθεί ορισμένα μέτρα για τον περιορισμό των εκπομπών οργανικών ενώσεων, όπως είναι το πρόγραμμα Auto-Oil, και άλλες νομοθετικές πρωτοβουλίες για τις εκπομπές που οφείλονται στην οδική κυκλοφορία και στο σύστημα διανομής της βενζίνης. Απαιτείται εξάλλου η μείωση των εκπομπών από σταθερές πηγές διαλυτών μολονότι, δεδομένου του μεγάλου αριθμού των πηγών αυτών, είναι απαραίτητο να καθορισθούν ειδικές συνθήκες για τους τρείς βασικούς υποτομείς εφαρμογής.

Θα μπορούσε η Επιτροπή να καθορίσει μεθόδους ισοδύναμης μείωσης ανά τομέα -δεδομένων των πολλών βιομηχανικών τομέων και των ενδιαφερομένων επιχειρήσεων - και να προσδιορίσει, βάσει της σχέσεως κόστους/ωφέλειας, ισόρροπους στόχους μείωσης για κάθε τομέα;

Aπάντηση της κας Bjerregaard εξ ονόματος της Επιτροπής (5 Νοεμβρίου 1997)

Κατά την εκπόνηση της πρότασης για οδηγία σχετικά με τον περιορισμό των εκπομπών πτητικών οργανικών ενώσεων (ΠΟΕ) που οφείλονται στη χρήση οργανικών διαλυτών σε ορισμένες βιομηχανικές δραστηριότητες, η Επιτροπή ασχολήθηκε επισταμένως με τον ορισμό των απαιτήσεων όσον αφορά τις εκπομπές ΠΟΕ για τους διάφορους βιομηχανικούς κλάδους που εμπίπτουν στο πεδίο εφαρμογής της εν λόγω οδηγίας. Διαφορετικές μελέτες ανά κλάδο προσέφεραν τη δυνατότητα να προσδιοριστεί το δυναμικό μείωσης των εκπομπών ΠΟΕ σε καθένα από αυτούς τους κλάδους, με βάση τις βέλτιστες διαθέσιμες τεχνολογίες. Τα όρια εκπομπών καθώς και οι ανώτατες τιμές χρήσης διαλυτών υπεράνω των οποίων μια εγκατάσταση εμπίπτει στο πεδίο εφαρμογής της οδηγίας καθορίστηκαν λαμβάνοντας υπόψη στο μέγιστο δυνατό βαθμό αυτές τις τεχνικοοικονομικές πτυχές.

Η Επιτροπή κατέβαλλε συγκεκριμένα προσπάθειες να εξασφαλίσει την συνοχή των μέτρων μεταξύ των διαφόρων κλάδων όσον αφορά το μέσο κόστος ανά τόνο ΠΟΕ και το οριακό κόστος.

Ωστόσο, η Επιτροπή δεν κατέστρωσε ενιαία μεθοδολογία για κάθε θιγόμενο κλάδο όσον αφορά το κόστος και το όφελος, διότι αυτή η προσπάθεια θα ήταν εξαιρετικά δύσκολη, δεδομένου του πλήθους και της ποικιλίας των βιομηχανικών κλάδων και επιχειρήσεων. Εξάλλου, η πλήρης εναρμόνιση του κόστους για τη μείωση των εκπομπών στο σύνολο των βιομηχανικών κλάδων θα είχε μάλλον δυσμενείς επιπτώσεις στις μικρές και μεσαίες επιχειρήσεις.
ΓΡΑΠΤΗ ΕΡΩΤΗΣΗ E-3047/97 υποβολή: Amedeo Amadeo (NI) προς την Επιτροπή (2 Οκτωβρίου 1997)

Θέμα: Πράσινη Βίβλος για το εμπόριο

Η ερώτηση αφορά την «Πράσινη Βίβλο για το εμπόριο (έγγρ. COM(96) 0530 τελικό):

Η συζήτηση με αφορμή την Πράσινη Βίβλο θα πρέπει να οδηγεί στον καθορισμό ενδεχόμενων δράσεων από πλευράς επιχειρήσεων, δημοσίων διοικήσεων των κρατών μελών, ή της ΕΕ, ώστε ο τομέας να αντέξει στις προκλήσεις ανταγωνισμού και να συνεισφέρει στην απασχόληση και την κοινωνική συνοχή.

Προς τούτο, ζητούμε τη δημιουργία ευρωπαϊκής υπηρεσίας στην οποία να συμμετέχουν ως εκπρόσωποι ανώτατα στελέχη της Επιτροπής και των εθνικών κυβερνήσεων για την εξέταση των παραγόντων που εμποδίζουν την ανάπτυξη μίας ολοκληρωμένης ενιαίας αγοράς για τις εμπορικές δραστηριότητες της ΕΕ.

Απάντηση του κου Παπουτσή εξ ονόματος της Επιτροπής (10 Νοεμβρίου 1997)

Η Επιτροπή γνωρίζει ότι είναι αναγκαίες οι συχνές συναντήσεις της με μέλη της δημόσιας διοίκησης των κρατών μελών για να εξετάζουν θέματα που αφορούν κυρίως εμπορικές δραστηριότητες. Για αυτό το λόγο, από τη σύσταση της Κοινότητας δημιουργήθηκε ένα όργανο που ονομάστηκε «εσωτερική εμπορική ομάδα». Αυτή η ομάδα αποτελείται από δημοσίους υπαλλήλους εθνικών διοικήσεων αρμοδίων για το εμπόριο: τους γενικούς διευθυντές των εθνικών υπουργείων που ασχολούνται με εμπορικά θέματα, και τους κυβερνητικούς ειδικούς που είναι δημόσιοι υπάλληλοι αυτών των υπουργείων και είναι ειδικότερα επιφορτισμένα με ευρωπαϊκά θέματα.

Τα μέλη αυτής της ομάδας συσκέπτονται συχνά. Εξ άλλου, οι γενικοί διευθυντές συνήθως καλούνται να συμμετέχουν σε ετήσιες συνεδριάσεις ολομέλειας της επιτροπής εμπορίου και διανομής (ΕΕΔ) παρουσία του μέλους της Επιτροπής που είναι αρμόδιο, μεταξύ άλλων, για τον τομέα του εμπορίου και της διανομής.

Η εσωτερική εμπορική ομάδα επιτρέπει στην Επιτροπή να πληροφορεί τα κράτη μέλη και να ζητά τη γνώμη τους σχετικά με τα προγράμματα που αφορούν το εσωτερικό εμπόριο και να λαμβάνει γνώση της θέσης τους. Δίνει επίσης την ευκαιρία για επωφελή ανταλλαγή εμπειριών και σωστών πρακτικών ανάμεσα στα κράτη μέλη, δράση η οποία συμπεριλήφθηκε στο ολοκληρωμένο πρόγραμμα για τις μικρομεσαίες επιχειρήσεις και τη βιοτεχνία.

Αυτή η ομάδα απαντά στο αίτημα του Συμβουλίου όπως εκφράζεται στο ψήφισμα της 14ης Νοεμβρίου 1989 με σκοπό την ενδυνάμωση «της συνεργασίας ανάμεσα στην Επιτροπή και τα κράτη μέλη με συνεδριάσεις στο επίπεδο των υπεύθυνων του εσωτερικού εμπορίου». Συνεργάστηκε συγκεκριμένα με την Επιτροπή για την κατάρτιση της ανακοίνωσης «προς μια ενιαία αγορά της διανομής» ((Εγγρ. COM (91) 41 τελικό. )), συμπεριλαμβάνοντας το ζήτημα των εμποδίων στην διασυνοριακή ανάπτυξη του εμπορίου και συνεισφέροντας έτσι στα συμπεράσματα του Συμβουλίου πάνω σε αυτό το θέμα.

Οι τελευταίες συνεδριάσεις έχουν ακριβώς αφιερωθεί στην επινόηση, διάδοση και στη συνέχεια της πράσινης βίβλου για το εμπόριο. Στα πλαίσια της συνέχειας της πράσινης βίβλου, νέες συσκέψεις θα επιτρέψουν στα μέλη της να συνεχίσουν τον προβληματισμό σχετικά με στις δράσεις που θα πρέπει να τεθούν σε εφαρμογή ώστε ο τομέας του εμπορίου να μπορέσει να ανταποκριθεί στις νέες προκλήσεις που του παρουσιάζονται.
ΓΡΑΠΤΗ ΕΡΩΤΗΣΗ E-3058/97 υποβολή: Amedeo Amadeo (NI) προς την Επιτροπή (2 Οκτωβρίου 1997)

Θέμα: Κοινή Οργάνωση της Αγοράς στον τομέα του λυκίσκου

Η ερώτηση αφορά την «Πρόταση Κανονισμού (ΕΚ) της Επιτροπής προς το Συμβούλιο για την τροποποίηση του Κανονισμού (ΕΟΚ) αριθ. 1696/71 για την Κοινή Οργάνωση της Αγοράς στον τομέα του λυκίσκου» (έγγρ. COM(97) 0098 τελικό - 97/0066 CNS) ((ΕΕ C 127 της 24.04.1997, σελ. 11 )):

Η πρόταση για την τροποποίηση του Κανονισμού σχετικά με την Κοινή Οργάνωση της Αγοράς στον τομέα του λυκίσκου κρίνεται ως θετική διότι συμφωνεί με τις ισχύουσες βασικές αρχές της οργάνωσης των αγορών και στοχεύει στη σταθερότητα των εισοδημάτων και της αγοράς.

Θα μπορούσε η Επιτροπή να παράσχει μέτρα για την προσωρινή αγρανάπαυση των εκτάσεων καλλιέργειας λυκίσκου δεδομένου ότι το μέτρο αυτό θα συμβάλει αποτελεσματικά στην εξασφάλιση πιο ευέλικτης προσαρμογής στις ευμετάβλητες συνθήκες της αγοράς και στην κατοχύρωση των μεριδίων αγοράς στους ευρωπαίους παραγωγούς;

Απάντηση του κ. Fischler εξ ονόματος της Επιτροπής (20 Οκτωβρίου 1997)

Η προσωρινή παύση εκτάσεων καλλιέργειας λυκίσκου θα είχε ως αποτέλεσμα την απώλεια μεριδίου της αγοράς το οποίο θα περιερχόταν αμετάκλητα στις Ηνωμένες Πολιτείες όπου η παραγωγή εξακολουθεί να αυξάνεται.

Δεδομένου ότι πρόκειται για ελεύθερη αγορά στην οποία λειτουργεί πλήρως ο νόμος της προσφοράς και της ζήτησης, η ισχύουσα κοινή οργάνωση αγοράς ουδέποτε επιδίωξε να επιβάλει σημαντικούς περιορισμούς στον εν λόγω τομέα, θεωρώντας πρωτεύουας σημασίας την έγκαιρη κατανόηση των ενδείξεων της αγοράς. Για το λόγο αυτό, η μετατροπή, όσον αφορά τις ποικιλίες, αποτελεί το καταλληλότερο διαθέσιμο μέσο για την αντιμετώπιση των αναγκών της αγοράς.
ΓΡΑΠΤΗ ΕΡΩΤΗΣΗ E-3055/97 υποβολή: Amedeo Amadeo (NI) προς την Επιτροπή (2 Οκτωβρίου 1997)

Θέμα: Μεταρρύθμιση της ΚΟΑ για το ελαιόλαδο

Η ερώτηση αφορά την «Ανακοίνωση προς το Συμβούλιο Υπουργών και το Ευρωπαϊκό Κοινοβούλιο για τον τομέα της ελιάς και του ελαιόλαδου (συμπεριλαμβανομένων οικονομικών, πολιτισμικών, περιφερειακών, κοινωνικών και περιβαλλοντικών ζητημάτων), την υφιστάμενη κοινή οργάνωση της αγοράς, την ανάγκη μεταρρύθμισής της και τις προτεινόμενες λύσεις (έγγρ. COM(97) 0057 τελικό):

Από ποιοτικής σκοπιάς, η Επιτροπή πρέπει να αναλάβει την πρωτοβουλία να προτείνει στο Συμβούλιο κανόνες που εγγυώνται την αγνότητα του ελαιόλαδου. Ζητούμε ως εκ τούτου την καθιέρωση σημάνσεως για την ενημέρωση των καταναλωτών και την αποφυγή της συγχύσεως που προέρχεται από τα μίγματα ελαίων. Τέλος, προς αποφυγήν περιπτώσεων απάτης, ζητούμε να προβλεφθούν στο πλαίσιο της σημερινής ΚΟΑ μηηχανισμοί για τον αποτελεσματικότερο έλεγχο της αγνότητας του ελαιόλαδου.

Απάντηση του κ. Fischler εξ ονόματος της Επιτροπής (20 Οκτωβρίου 1997)

Το αμφιλεγόμενο ζήτημα της ανάμιξης ελαιολάδου και σπορελαίων (που περιλαμβάνεται ήδη στο σημείωμα στο οποίο αναφέρεται το αξιότιμο μέλος του Κοινοβουλίου), εκτός από την ανάλυση των συνεπειών στην αγορά ελαιολάδου, επισημαίνει επίσης την ανάγκη επίλυσης των προβλημάτων που έχουν σχέση με την ελεύθερη κυκλοφορία εμπορευμάτων, τους ελέγχους και τη σήμανση ανάλογων αναμίξεων.

Στο πλαίσιο του προβληματισμού για την αναμόρφωση της κοινής οργάνωσης της αγοράς ελαιολάδου, η Επιτροπή θα προβεί σε ανάλυση των διαφόρων πτυχών του ζητήματος των μειγμάτων και θα αξιολογήσει με προσοχή τις απόψεις του αξιότιμου μέλους του Κοινοβουλίου.
ΓΡΑΠΤΗ ΕΡΩΤΗΣΗ E-3033/97 υποβολή: Amedeo Amadeo (NI) προς την Επιτροπή (1 Οκτωβρίου 1997)

Θέμα: Έργα στην Ιταλία στο πλαίσιο του προγράμματος URBAN

Στις 10 Ιανουαρίου 1997 έληξε η προθεσμία για την υποβολή σχεδίων αστικής ανάπτυξης, στο πλαίσιο του προγράμματος URBAN για την περίοδο 1997-1999.

Ποίο είναι το ποσό των χρηματοδοτήσεων που προόρισε η Επιτροπή στα ιταλικά σχέδια στο πλαίσιο του προγράμματος URBAN; Ποίο είναι το ποσοστό των χρηματοδοτήσεων που προορίζεται για την περιφέρεια του άξονα Βορράς-Δύση;

Κοινή απάντηση της κας Wulf-Mathies εξ ονόματος της Επιτροπής στις γραπτές ερωτήσεις E-3013/97 και E-3033/97 (24 Οκτωβρίου 1997)

Με απόφαση της 8ης Μαΐου 1996, η Επιτροπή αποφάσισε την κατανομή των χρηματοδοτικών πόρων των κοινοτικών πρωτοβουλιών.

Η ενδεικτική κατανομή στο πλαίσιο της πρωτοβουλίας URBAN στην Ιταλία ανέρχεται, για την περίοδο 1997-1999, σε 11,81 εκατ. Ecu για το στόχο 1 και 6,40 εκατ. Ecu εκτός στόχου 1 (τιμές 1995).

Με την ανακοίνωσή της προς τα κράτη μέλη ((ΕΕ C 200 της 10.7.1996. )) και, κυρίως, με το σημείο 20 της ανακοίνωσης, η Επιτροπή κάλεσε τα κράτη μέλη να υποβάλουν επιχειρησιακά προγράμματα στο πλαίσιο της πρωτοβουλίας URBAN. Η Επιτροπή δεν προβλέπει καμία άλλη γεωγραφική κατανομή στο εσωτερικό των κρατών μελών, εκτός από έναν καταμερισμό μεταξύ περιοχών του στόχου 1 και εκτός στόχου 1.

Οι αρχές της Ιταλίας παρουσίασαν πρόταση σχετικά με τα προγράμματα που αφορούν τις πόλεις Τεργέστη, Λέτσε και Κατανζάρο.
ΓΡΑΠΤΗ ΕΡΩΤΗΣΗ E-2278/97 υποβολή: Luigi Moretti (NI) προς το Συμβούλιο (18 Iουλίου 1997)

Θέμα: Απασχόληση

Το Δεκέμβριο του 1993 το Ευρωπαϊκό Συμβούλιο των Βρυξελλών εξέφρασε την υποστήριξή του για μια νέα κοινωνική και οικονομική στρατηγική που θα στοχεύει στην καταπολέμηση της μάστιγας της ανεργίας. Το 1994 το Ευρωπαϊκό Συμβούλιο της Κέρκυρας πρώτα και εν συνεχεία το Συμβούλιο του Έσσεν επιβεβαίωσαν τη δέσμευση αυτή με την έγκριση ειδικών μέτρων τα οποία περιλαμβάνουν την ενθάρρυνση πρωτοβουλιών, σε περιφερειακό και τοπικό επίπεδο, που επιτρέπουν τη δημιουργία νέων θέσεων εργασίας.

Με την πρόταση COM(95) 250 τελικό ((ΕΕ C 235, 9.9.1995, σελ. 8. )) της 13.6.1995 η Επιτροπή θέλησε να δώσει νέα ώθηση στη δράση αυτή δημιουργώντας ένα νέο πρόγραμμα, επονομαζόμενο Έσσεν, που αποσκοπούσε στην αξιοποίηση νέων πηγών απασχόλησης.

Μπορεί να εξηγήσει το Συμβούλιο για ποιό λόγο πάγωσε το ανωτέρω πρόγραμμα;

Ποιά μέτρα σκοπεύει να εγκρίνει το Συμβούλιο;

Απάντηση (7 Νοεμβρίου 1997)

Η Επιτροπή όντως υπέβαλε στο Συμβούλιο, στις 19 Ιουνίου 1995, πρόταση σχετικά με τις δραστηριότητες της Επιτροπής στους τομείς της ανάλυσης, της έρευνας, της συνεργασίας και της δράσης για την απασχόληση (ΕΕ C 235/95).

Η πρόταση αυτή τροποποιήθηκε από την Επιτροπή το Σεπτέμβριο του 1996 (ΕΕ C 342/96). Αυτή ακριβώς η πρόταση εξετάζεται τώρα από τις υπηρεσίες του Συμβουλίου.

Θα πρέπει να αναφερθεί στον αξιότιμο κύριο βουλευτή ότι μετά από τα αποτελέσματα του Ευρωπαϊκού Συμβουλίου του Άμστερνταμ, όλες οι αντιπροσωπίες δήλωσαν ότι μπορούν να υποστηρίζουν κατ' αρχήν την καθιέρωση της προτεινόμενης δράσης. Αν τυχόν υπήρξε κάποιο πάγωμα μία ορισμένη στιγμή, η εξέταση του ιδίου του κειμένου της αποφάσης επανελήφθη επί Λουξεμβουργιανής Προεδρίας τον Ιούλιο. Υπάρχει βάσιμη ελπίδα ότι προσεχώς θα καταστεί δυνατόν να εκδοθεί σχετική απόφαση του Συμβουλίου.
ΓΡΑΠΤΗ ΕΡΩΤΗΣΗ E-3064/97 υποβολή: Amedeo Amadeo (NI) προς την Επιτροπή (2 Οκτωβρίου 1997)

Θέμα: Σήμανση των συσκευασιών

Η ερώτηση αφορά την «Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τη σήμανση των συσκευασιών και την καθιέρωση διαδικασίας αξιολόγησης και συμμόρφωσης για τις συσκευασίες» (έγγρ. COM(96) 0191 τελικό - 96/0123 COD) ((ΕΕ C 382 της 18.12.1996, σελ. 10 )):

Λαμβάνοντας υπόψη ότι μία ευρωπαϊκή σήμανση που καταδεικνύει ότι ένα προϊόν είναι επαναχρησιμοποιήσιμο ή ανακυκλώσιμο πρέπει:

- να βασίζεται σε ήδη υπάρχουσα και ευρέως γνωστή σήμανση 7

- να χαίρει διεθνούς αναγνωρίσεως 7

εν γνώσει του γεγονότος ότι τούτο μπορεί να επιφέρει καθυστέρηση στην καθιέρωση ευρωπαϊκής σήμανσης και κρίνοντας ότι είναι πιο επείγον να δημιουργήσουν τα κράτη μέλη αποτελεσματικές διατάξεις περί επαναχρησιμοποίησης, ανακύκλωσης και, όπου απαιτείται, περί ανάκτησης συνοδευόμενες από ενημερωτικές εκστρατείες για τους καταναλωτές 7

ζητείται από την Επιτροπή να προωθήσει χωρίς χρονοτριβή την εκπόνηση ευρωπαϊκών κανόνων περί συσκευασίας και να απλοποιήσει τη διαδικασία αξιολόγησης της συμμόρφωσης.

Απάντηση της κας Bjerregaard εξ ονόματος της Επιτροπής (6 Νοεμβρίου 1997)

H πρόταση της Επιτροπής σχετικά με την σήμανση των συσκευασιών εγκρίθηκε στις 25 Νοεμβρίου 1996. Με την πρόταση αυτή συμπληρώνεται η οδηγία 94/62/ΕΚ σχετικά με τις συσκευασίες και τα απορρίμματα συσκευασίας ((ΕΕ L 365 της 31.12.1994. )), δεδομένου ότι εισάγονται τα σύμβολα σήμανσης τα οποία θα πρέπει να χρησιμοποιούνται καθώς και διαδικασία αξιολόγησης της συμμόρφωσης των συσκευασιών προς τις βασικές απαιτήσεις της οδηγίας.

Όπως υπογραμμίζει το Αξιότιμο Μέλος αποτελεί σημαντικό θέμα η ανάπτυξη διεθνών προτύπων στον τομέα της σήμανσης των συσκευασιών. Κατά συνέπεια, στην πρόταση της Επιτροπής προβλέπεται ότι αυτά τα διεθνή πρότυπα, αφού εγκριθούν, θα πρέπει να εξετάζονται με στόχο ενδεχόμενη προσαρμογή της μελλοντικής οδηγίας της Κοινότητας.

Επί του παρόντος διενεργούνται συζητήσεις σε διεθνές επίπεδο (Διεθνής Οργανισμός Τυποποίησης) σχετικά με τα σύμβολα για τις ανακυκλώσιμες συσκευασίες. Δεν είναι ακόμα γνωστή η τελική έκβαση αυτών των συζητήσεων.

Η Επιτροπή έχει αναθέσει στην Ευρωπαϊκή Επιτροπή Τυποποίησης την ανάπτυξη εναρμονισμένων προτύπων για τη σήμανση, ώστε να εξασφαλίσει τη συμμόρφωση προς τις βασικές απαιτήσεις της οδηγίας για τις συσκευασίες. Όσον αφορά τη σήμανση των συσκευασιών η Επιτροπή δεν έχει προβλέψει να θεσπίσει ειδικά ευρωπαϊκά πρότυπα.
ΓΡΑΠΤΗ ΕΡΩΤΗΣΗ E-3025/97 υποβολή: Amedeo Amadeo (NI) προς την Επιτροπή (1 Οκτωβρίου 1997)

Θέμα: Μελλοντική πολιτική για τον θόρυβο (Πράσινη Βίβλος)

Η ερώτηση αφορά την Πράσινη Βίβλο της Επιτροπής: «Μελλοντική πολιτική για τον θόρυβο» (COM(96)0540 τελικό): Ζητούμε να συμπεριληφθεί η μείωση της ηχορύπανσης στα βασικά θέματα της έρευνας και ανάπτυξης στην Κοινότητα και να ληφθούν μέτρα για τη βελτίωση του συντονισμού και την αύξηση της συγκέντρωσης πόρων και δυναμικού.

Κοινή απάντηση του κας Bjerregaard εξ ονόματος της Επιτροπής στις γραπτές ερωτήσεις E-3023/97, E-3024/97, E-3025/97, E-3026/97, E-3027/97 και E-3028/97 (5 Νοεμβρίου 1997)

Η Επιτροπή είναι ιδιαίτερα ευαισθητοποιημένη στα διάφορα θέματα που θίγει το Αξιότιμο Μέλος.

Με βάση τις πολυάριθμες γνωμοδοτήσεις που διατυπώθηκαν μετά τη δημοσίευση της Πράσινης Βίβλου σχετικά με το θόρυβο και ιδίως το ψήφισμα που ενέκρινε το Κοινοβούλιο, η Επιτροπή ολοκληρώνει επί του παρόντος τις μελλοντικές δράσεις στο θέμα της καταπολέμησης του θορύβου. Οι δράσεις αυτές προβλέπεται να ενσωματωθούν σε συνεκτικό και ρεαλιστικό πρόγραμμα. Τα νευραλγικά στοιχεία αυτού του προγράμματος φυσικά θα αποτελέσουν ο συντονισμός και η συναίνεση μεταξύ των διαφόρων παραγόντων που εμπλέκονται στο πρόβλημα του θορύβου. Η Επιτροπή δεν προτίθεται να δώσει ιδιαίτερη προτεραιότητα σε συγκεκριμένο μέτρο, αλλά να προσφύγει στην ισοσταθμισμένη χρήση όλων των προσφερόμενων μέτρων. Η Επιτροπή δεν προτίθεται να υποκαταστήσει τον καθορισμό ορίων εκπομπών με την επιβολή οικονομικών μέτρων. Εξάλλου, η Επιτροπή θα μεριμνήσει επίσης να αποφευχθούν λύσεις οι οποίες θα είχαν ως αποτέλεσμα να μεταστραφούν οι μεταφορές σε μέσα μεταφορών που θα είχαν μεγαλύτερες επιπτώσεις στο περιβάλλον.

Τέλος, ο καθορισμός των στόχων είναι η απαραίτητη προϋπόθεση για τη λήψη μέτρων καταπολέμησης του θορύβου. Η Επιτροπή αναλύει επί του παρόντος τις διάφορες προσφερόμενες εναλλακτικές λύσεις για τον ορισμό και τον καθορισμό αυτών των στόχων.